burgasdotpro/wikipedia huggingface dataset:
Gymnázium Pavla Jozefa Šafárika - Pavol Jozef Šafárik Gimnázium

Gymnázium Pavla Jozefa Šafárika je stredná škola v Rožňave, zameraná na všeobecné vzdelanie v štvorročnom a osemročnom štúdiu. Nachádza sa na ulici Akademika Hronca 1.
Dejiny.
Prvé gymnázium v Rožňave založili jezuiti v roku 1688. Otvorili 1. – 3. triedu latinskej školy a nazvali ju "Gymnasium Archiepiscopale" (Arcibiskupské gymnázium). V 1705 – 1714 bola jezuitská škola zatvorená. Od r. 1790 sa stala základom kráľovského vyššieho gymnázia "Regium gymnasium maius Rosnaviense". Kvôli zrušeniu jezuitskej rehole v roku 1713 bolo gymnázium prevzaté františkáni, po nich premonštrátmi. Po rozpustení premonštrátskej rehole, na škole vyučovali svetskí kňazi. Niektorí z profesorov gymnázia boli členmi vedeckých a umeleckých spoločností v Budapešti a mnohí z nich boli aj významnými osobnosťami kultúry.
V rokoch 1904 – 1906 bola postavená nová budova Rímskokatolíckeho gymnázia (dnešného sídla Gymnázia P. J. Šafárika) podľa návrhov architekta M. Ungára. V roku 1920 sa Rímskokatolícke gymnázium premenovalo na Štátne reálne gymnázium. Dňa 2. júna 1945 bola budova zoštátnená a po oslobodení Slovenska bolo na škole štvorročné gymnázium, ktoré sa v roku 1953 pretransformovalo na Jedenásťročnú strednú školu. V roku 1961 sa škola premenovala na Strednú všeobecnovzdelávaciu školu a boli pridané aj triedy s vyučovacím jazykom maďarským. Od školského roku 1968/69 škola fungovala ako štvorročné gymnázium a v školskom roku 1997/1998 na škole pribudlo osemročné gymnázium.
Súčasnosť.
Systém.
V súčasnosti je na škole 21 tried, z toho 8 tried osemročného gymnázia, 5 tried päťročného bilingválneho štúdia, 4 triedy štvorročného gymnázia s vyučovacím jazykom slovenským a 4 triedy štvorročného gymnázia s vyučovacím jazykom maďarským. Školu navštevuje viac ako 400 žiakov.
Projekty.
Žiaci sa zapájajú do rôznych súťaží a projektov. Jedným z nich bol aj projekt Comenius, do ktorého sa zapojili školy z Belgicka a Španielska. Na škole prebiehajú dlhodobé projekty: Infovek, Zdravá škola, a projekt Školy budúcnosti, ktoré sú zamerané na skvalitnenie systému výučby na základných a stredných školách s podporou informačných a komunikačných technológií.
2012 na Slovensku

Tento článok obsahuje výpis významných udalostí v roku 2012 na Slovensku.
Ligue 2

Ligue 2 (predtým Division 2) je druhá najvyššia francúzska profesionálna futbalová súťaž, ktorá sa hrá pravidelne od roku 1933. Je súčasťou Ligue de Football Professionnel. Hrá ju 20 klubov z Francúzska a Monackého kniežatstva, ktoré odohrajú 38 zápasov. Väčšina sa hrá v piatok a pondelok. Prvé dva kluby postupujú do najvyššej ligovej súťaže Ligue 1, tretí až piaty tím hrá baráž o postup spolu s osemnástym tímom Ligue 1. Poslední dvaja zostupujú do Championnat National, osemnásty tím hrá baráž o udržanie.
Grille

Grille je samohybné delo s húfnicou kalibru 150 mm, ktoré počas druhej svetovej vojny používalo Nacistické Nemecko.
Vývoj.
V októbri roku 1942 vyvinula berlínska spoločnosť Altmärkische Kettenwerk GmbH (Alkett) prototyp samohybného dela na podvozku pôvodne československého tanku LT-38. Na korbe bola inštalovaná nástavba z pancierových dosiek, v nich bola umiestená poľná húfnica sIG 33 kalibru 150 mm. K obrane posádky slúžili osobné zbrane (samopaly). Stroj bol vyrábaný v pražskej firme BMM (predvojnová ČKD).
Posádka.
Posádku stroja tvorilo 5 mužov. Jediný vodič sedel vo vnútri trupu, zvyšok posádky (veliteľ, strelec, nabíjač a radista) mali stanovisko v otvorenom bojovom priestore, ktoré nebolo chránené pred nepriaznivým počasím a nepriateľskou paľbou.
Verzie.
Prvým typom stroja bol "Grille Ausf. H", ktorého bolo v roku 1943 vyrobených 200 kusov. Od októbra 1943 do novembra 1944 bol vyrábaný typ "Grille Ausf. M", v ktorom bol motor posunutý do stredu korby, čím sa zväčšil bojový priestor a zlepšili sa pracovné podmienky posádky.
Niekoľko málo strojov bolo na prelome rokov 1944/45 prestavených na samohybný protilietadlový kanón.
Zaujímavosti.
Zaujímavosťou je, že k doprave munície pre bojujúce samohybné delá slúžili muničné vozidlá, ktoré boli postavené práve na základe Grille Ausf. M. Od januára do mája 1944 ich bolo vyrobených celkom 93 kusov.
Nasadenie.
Samohybné delá Grille sa zúčastnili rôznych bojových operácii, pomerne známe je nasadenie tohto stroja v Pražskom povstaní v máji 1945.
Troponín

Troponín je druh bielkoviny, makromolekula, ktorá je súčasťou kontraktilného aparátu svalového vlákna, konkrétne aktínového myofilamentu.
Charakteristika.
Troponín spája molekuly tropomyozínu uložené pozdĺž dvojzávitnice F-aktínu. Troponín sa skladá z troch podjednotiek, ktoré majú zásadnú regulačnú úlohu pri vzniku interakcie aktín-myozín a teda svalovom sťahu.
Využitie v medicíne.
Troponín sa uvoľňuje z poškodeného srdcového svalu. Nakoľko je to bielkovina špecifická len pre srdcový sval, zvýšenie jeho hladiny v krvi sa používa v diagnostike akútneho infarktu myokardu, myokarditídy, ischemickej choroby srdca.
Majstrovstvá Európy vo faustbale žien 2011

Majstrovstvá Európy vo faustbale žien 2011 boli 12. majstrovstvá Európy vo faustbale žien. Bolo to najvyššie európske podujatie IFA vo faustbale žien v roku 2011. Konalo sa od 16.17. júla 2011 v Ludwigshafen am Rhein, v Nemecku, za účasti 5 tímov. Všetky zápasy sa hrali v jedinom štadióneIGS Ernst Bloch. Rakúšanky sa po prvýkrát stali majsterkami Európy.
Las Ketchup

Las Ketchup je španielska 4-členná dievčenská skupina, nominovaná na cenu Latin Grammy. Jej členkami sú Lola Muñoz, Pilar Muñoz, Lucía Muñoz a Rocío Muñoz. Skupina vznikla v roku 2002 v Córdobe v Andalúzii v Španielsku. Všetky sú dcérami španielskeho flamenco gitaristu Juana Muñoza, známeho ako "Tomatito". Skupina dosiahla veľký úspech v roku 2002 s hitom „The Ketchup Song“, ktorý je tiež známy ako „Aserejé“.
Crocuta

Crocuta (po slovensky hyena) je rod z čeľade hyenovité.
Druhy.
Crocuta:
What’s Your Number?

„What’s Your Number?“ je singel americkej hip-hopovej skupiny Cypress Hill a Tima Armstronga. Bol vydaný v roku 2004 a obsahuje basovú linku zo skladby „The Guns of Brixton“ skupiny The Clash.
Pozície v rebríčkoch.
Singel „What’s Your Number?“ dosiahol v rebríčku RIANZ 8. miesto, čím sa stal v poradí desiatym singlom v prvej desiatke na novom Zélande. Dodnes je druhou skladbou skupiny, ktorá sa dostala do rebríčka Modern Rock Tracks, kde dosiahla 23. miesto.
Lozuvata (Lypovecký rajón)

Lozuvata () je dedina na Ukrajine v Lypoveckom rajóne vo Vinnyckej oblasti. Žije tu 561 obyvateľov.
Amaranth

„Amaranth“ je druhý singel fínskej symfonickej metalovej skupiny Nightwish, z albumu "Dark Passion Play", pričom je takisto druhým singlom s druhou speváčkou skupiny Anette Olzon. Oficiálny dátum predstavenie bol 22. august 2007, ale objavil sa na internete ešte pred oficiálnym vydaním.
Oficiálny videoklip k singlu bol vydaný 15. júna 2007 a na portáli YouTube mal viac ako 50 miliónov pozretí.
Dňa 24. augusta 2007 oznámila oficiálna webstránka skupiny, že singel „Amaranth“ bol vo Fínsku certifikovaný zlatou platňou, dva dni od vydania s predajom viac ako 5 000 kópií. Dňa 29. augusta dosiahol singel 1. miesto vo fínskom rebríčku Suomen virallinen lista. Dňa 6. septembra oznámila oficiálna webstránka, že singel „Aramanth“ dosiahol prvé miesta v rebríčkoch v Nórsku, Maďarsku a takisto aj v Španielsku.
Hydraulické vápno

Hydraulické vápno je druh vápna používaného na výrobu vápennej malty. Hydraulicita je schopnosť vápna stvrdnúť pod vodou. Hydraulické vápno sa vyrába žíhaním vápenca obsahujúceho íl a iné nečistoty. Vápnik v peci reaguje s nerastmi obsiahnutými v íle a tvorí kremičitany, ktoré umožňujú, aby vápno tvrdlo bez prítomnosti vzduchu. Nezreagovaný vápnik je uhasený na hydroxid vápenatý. Hydraulické vápno sa používa v prípadoch, kedy je potrebné rýchlejšie počiatočné tvrdnutie, ako umožňuje bežné vápno, v náročnejších podmienkach (aj pod vodou).
Použitie v stavebníctve.
Hydraulické vápno sa používa ako konštrukčný materiál z týchto dôvodov:
Klasifikácia.
Prírodné hydraulické vápno (NHL) sa klasifikuje podľa pevnosti alebo podľa hydraulického modulu. Hydraulický modul je definovaný takto:
MH=CaO/(Al2O3+Fe2O3+SiO2)
Podľa týchto kritérií sa rozlišujú tieto druhy hydraulického vápna:
Vápna s MH &gt; 9 sa považujú za vápna vzdušné.
Pižmovec hnedý

Pižmovec hnedý ("Osmoderma eremita") je druh európskeho chrobáka z čeľade skarabeusovité.
Vyskytuje sa v listnatých lesoch celej Európy (okrem Britských ostrovov), pričom smerom na západ a sever je jeho výskyt vzácny. Tento druh je saproxylofágny – živiaci sa odumretou drevnou hmotou. Larvy tohto druhu sa vytvárajú v dutinách starých stromov. Vývoj larvy trvá približne dva roky a pri zhoršených podmienkach aj dlhšie. Dôležitým druhom je dub, vŕba a topoľ, ale larvy sa vyvíjajú aj v ostatných vhodných stromoch. Z dôvodu straty lokalít prirodzeného výskytu je populácia tohto druhu klesajúca. Vo väčšine Európy prioritne chránený. Podľa Medzinárodnej únie na ochranu prírody a prírodných zdrojov pižmovec hnedý patrí medzi takmer ohrozené druhy, trend celkovej populácie je klesajúci, u európskej populácii bol zaznamenaný pokles z dôvodu straty starých stromov, kde sa rozmnožuje. V Taliansku je vzácny, v Španielsku a vo Fínsku existuje len niekoľko lokalít kde sa rozmnožuje, vo Francúzsku a vo Švédsku je rozšírený v južných častiach krajiny, v Poľsku je rozšírený ale ohrozený stratou biotopov.
Panzerwerfer

Panzerwerfer 42 (SdKfz 4 alebo Maultier) bolo nemecké polopásové obrnené vozidlo firmy Opel, na ktorom bol umiestnený raketomet Nebelwerfer 41, resp. Panzerwerfer 42.
Vývoj a výzbroj.
Išlo o modifikované vozidlo Maultier, z jeho podvozku bola odstránená kabína osádky a namiesto nej bol nainštalovaný raketomet. Na prvé verzie boli inštalované 6 hlavňové "Nebelwerfer 41", ktoré boli onedlho nahradené 10 hlavňovými "Panzerwerfer 42". 
Iné verzie.
Experimentovalo sa ešte s iným typom raketometu, ktorý by mohol odpáliť z koľajnicovej vodiacej konštrukcie 24 rakiet kalibru 80 milimetrov. 
Celkovo bolo vyrobených približne 300 kusov všetkých verzií.
Potápnik široký

Potápnik široký ("Dytiscus latissimus") je druh chrobáka z čeľade potápnikovité.
Je to veľký chrobák s dĺžkou 36 až 44 mm a najväčší z potápnikovitých v Európe. Loví hmyz a choré ryby, živí sa aj zdochlinami.
Boten Anna

„Boten Anna“ je skladba švédskeho eurodance hudobníka Basshuntera, z jeho tretieho štúdiového albumu "LOL &lt;(^^,)&gt;". Skladba dosiahla 1. miesta v rebríčkoch a 3. mája 2006 bola nazvaná oficiálnou nórskou russ-skladbou roka. Bola tiež najpopulárnejšou skladbou na The Gathering v roku 2006.
Zoznam skladieb.
Maxi singel (29. máj 2006)
CD singel (4. september 2006)
Fuzáč žltočierny

Fuzáč žltočierny ("Pachyta lamed") je druh chrobáka z čeľade fuzáčovité.
Vyskytuje sa najmä v smrekových lesoch, kde sa vyvíja približne tri roky v koreňoch starých smrekov.
Zdroj.
Pachyta lamed UiO Naturhistorisk museum
BMW Sauber

BMW Sauber bol nemecký automobilový tím Formuly 1, vlastnený rovnomennou automobilkou. Vznikol odkúpením tímu Sauber automobilkou BMW na konci roku 2005. V šampionáte Majstrovstiev sveta F 1 pôsobil v sezónach 2006–2009. 
Následne predala stajňu späť Petrovi Sauberovi.
Kompletné výsledky vo Formule 1.
‡ Polovičný počet bodov, pretože bolo odjazdených menej ako 75% dĺžky preteku.
Ropucha zelená

Ropucha zelená ("Bufo (=Pseudepidalea) viridis") je druh žaby z čeľade ropuchovité ("Bufonidae"). 
Opis.
Ropucha zelená veľkosťou málokedy presiahne 8 cm (v južnej Európe až ). Očná dúhovka je žltá až zelenkavá. Sfarbenie chrbta je belavé so zelenými až olivovými škvrnami. Brucho je biele až nažltlé. Farby a kresby sú rôznorodé. V období párenia majú červené bodky, ktoré sa neskôr strácajú. Okrem obdobia párenia je aktívna iba v noci.
Rozšírenie.
V Česku aj na Slovensku je v takmer súvislých oblastiach, inak je rozšírená po strednej, južnej a východnej Európe a zasahuje až do Arábie a strednej Ázie. Žije aj na ostrovoch západného Stredomoria a v severnej Afrike.
Na Pyrenejskom polostrove boli nájdené fosílie tohto druhu datované do obdobia raného pleistocénu (1,1 až 1,2 mil. rokov). 
Podľa Medzinárodnej únie na ochranu prírody a prírodných zdrojov ropucha zelená patrí medzi najmenej ohrozené druhy, celková populácia klesá, na okrajoch jej areálu rozšírenia v Európe je vzácna alebo jej stavy klesajú, napríklad vo Švajčiarsku vyhynula, napriek snahám o reintrodukciu. Ekosozologický status na Slovensku v roku 2001 "LR" - menej ohrozený.
Ekológia a biotop.
Vyhýba sa chladnejším a horským oblastiam. Objavuje sa najčastejšie v polohách do , najviac do , na Balkáne do Žije v lesoch, lesostepoch, pastvinách, alpínskom pásme, otvorenej krajine, t. j. aj záhradách, parkoch, poliach a v okolí jazierok a rybníkov. Zo všetkých obojživelníkov žijúcich na území Slovenska najlepšie znáša teplo a sucho. Na jar vyhľadáva menšie prehriate nádrže, nevyhýba sa i väčším kalužiam. Šľachy ropuchy zelenej sú kratšie než u ropuchy bradavičnatej. Žubrienky sa liahnu veľmi rýchlo.
Rozmnožovanie.
Obdobie rozmnožovania začína v apríli a môže trvať až do augusta. Približne 10 000 - 12 000 vajíčok ukladá do šnúr, ktoré pripevňuje na vodné rastliny. Premena žubrienok trvá 2 - 3 mesiace.
Potrava.
Ropucha zelená sa živí mravcami, chrobákmi, slimákmi, mnohonôžkami, pavúkmi a stonôžkami.
Ochrana.
Je zákonom chránená, spoločenská hodnota je 90 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015). Druh je zaradený do Bernského dohovoru (Príloha II) a smernici o biotopoch (Príloha IV).
Dynamax

Dynamax je prvý sólový štúdiový album slovenského rockového speváka Mika Hladkého z roku 2003. Ku skladbe „Achillova päta“ bol natočený videoklip.
Melanorosaurus

Melanorosaurus bol rod primitívneho sauropódomorfa, žijúceho v období vrchného triasu na území dnešnej Južnej Afriky (súvrstvie Upper Elliot). Melanorosaurus bol vo svojej dobe jedným z najväčších zvierat na súši, merajúci 8 metrov na dĺžku s hmotnosťou 2 ton. Išlo o jedného z evolučne prvých sauropódov.
Every Morning

„Every Morning“ je prvý singel vydaný v Spojenom kráľovstve švédskeho eurodance hudobníka Basshuntera, z jeho piateho štúdiového albumu "Bass Generation". Singel bol vydaný dňa 21. septembra 2009. Singel bol použitý na štrnástom výročnom albume The Annual 2010 klubu Ministry of Sound.
Základná doska

Základná doska alebo základná platňa môže byť:
Sága stepná

Sága stepná ("Saga pedo") je veľká bezkrídla kobylka dorastajúca až do 12 cm (bez kladielka 7 cm). Je to najväčší druh kobylky žijúci na území Slovenska a jeden z najväčších hmyzích druhov v Európe.
Opis.
Sfarbenie je väčšinou slabozelené, južnejšie sa vyskytujú jedinci, ktorí sú sfarbení aj do hneda a sú škvrnití. Nemajú krídla. Predné nohy sú vyvinuté na držanie koristi a zadné na kráčanie.
Spôsob života.
Nie sú známe samce, pravdepodobne sa rozmnožuje iba partenogeneticky. Kladie neobvykle veľké vajíčka (11,8 x 3,8 mm), ktoré ukladá do pôdy. Celkovo nakladie 25 až 30 vajíčok, ktoré ukladá samostatne. Z nich sa v máji liahne nymfa podobná dospelému jedincovi. Živí sa dravo, loví väčšinou drobný hmyz ako napr. koníky (aj modlivky), sú známe aj prípady kanibalizmu. Aktívna je za súmraku a v noci.
Rozšírenie.
Je to pontomediteránny druh, roztrúsene rozšírený v južnej a juhovýchodnej Európe od Španielska až po Ural a južnú Sibír. Severnú hranicu areálu druhu tvoria Penninské Alpy, okolie Viedne, južná Morava a Slovensko. V Česku sa vyskytuje najčastejšie na xerotermných kopcoch (Pálava, Pouzdřanská step, Pavlovské vrchy a južné výbežky Karpát). Na území Slovenska je jej výskyt vzácny, iba na približne 20 lokalitách (najmä Malé Karpaty, Devínska Kobyla). Jej výskyt na Slovensku bol zaznamenaný na vysušených stepiach, vápencových škrapoch a svahoch vo výškach v cca Umelo bola zavedená aj do Severnej Ameriky. Šírenie ságy je veľmi pomalé a jej prítomnosť na lokalite dokumentuje, že tu alebo v najbližšom okolí žije od teplého stepného obdobia. Obýva najmä lesostepi a presvetlené listnaté lesy.
Systémová doska

Systémová doska môže byť:
100% Pure Love

„100% Pure Love“ je singel z roku 1994 od house hudobníčky Crystal Waters. V rebríčku Billboard Hot 100 dosiahol 11. miesto, v rebríčku Hot Dance Club Play dosiahol 1. miesto, v rebríčku UK R&amp;B Chart dosiahol 38. miesto a 15. miesto v UK Singles Chart. Skladba vyhrala cenu Billboard Music Award v kategórii Top-Selling Hot Dance Music Club Play Single v roku 1994. V USA bola skladba certifikovaná zlatou platňou.
Majstrovstvá sveta vo faustbale mužov 2011

Majstrovstvá sveta vo faustbale mužov 2011 boli 13. Majstrovstvá sveta vo faustbale mužov. Bolo to najvyššie medzinárodné podujatie IFA vo faustbale v roku 2011. Konalo sa od 7.13. augusta 2011 v piatich rakúskych mestách: Kremsmünster, Linec, Pasching, Salzburg a Viedeň, za účasti 12 tímov. V Rakúsku sa tak konali majstrovstvá sveta mužov už po tretíkrát, keď predtým to bolo v rokoch 1968 a 1990. Nemci sa po desiatykrát stali majstrami sveta.
Alex Gaudino

Alex Gaudino (narodený ako Alessandro Alfonso Fortunato Gaudino, 23. január 1970, Salerno, Taliansko) je taliansky hudobný producent a DJ. Svoju hudobnú kariéru začal pod vydavateľstvom Flying Records v roku 1993. V roku 1998 s pomocou Giacoma Maioliniega založil vlastné vydavateľstvo RISE Records. V roku 2007 vydal singel „Destination Calabria“, na ktorom vokálne spolupracovala hudobníčka Crystal Waters zo skladby „Destination Unknown“. Začiatkom roka 2008 vydal tiež úspešný singel „Watch Out“, na ktorom vokálne spolupracovala anglická nu-disco speváčka Shèna.
V roku 2011 vydal v spolupráci s americkou R&amp;B speváčkou Kelly Rowland singel „What a Feeling“. Dosiahol 6. miesto v rebríčku UK Singles Chart a dostal sa do Top 40 v rebríčkoch v mnohých európskych krajinách. Takisto dosiahol 26. miesto v rebríčku Hot Dance Club Songs.
Alex Gaudino pripravuje svoj druhý štúdiový album "Magnificent", ktorý bude vydaný koncom roku 2011.
Doska

Doska alebo platňa môže byť:
Doska môže byť aj:
Platňa môže byť aj:
Nova Pryluka

Nova Pryluka () je dedina na Ukrajine v Lypoveckom rajóne Vinnyckej oblasti. Žije tu 1947 obyvateľov.
Lynkeus

Lynkeus (, ) môže byť:
Idas

Idas alebo Ídás môže byť v gréckej mytológii:
Súkromné gymnázium (Košice, Katkin park 2)

Súkromné gymnázium Katkin park je gymnázium, ktoré sa nachádza v mestskej časti Západ mesta Košice. Je zároveň prvé súkromné gymnázium na východnom Slovensku.
V roku 2011 Súkromné gymnázium Katkin park, ako prvá škola na Slovensku, zaviedla výučbu s laptopmi. Gymnázium má taktiež vybudovanú spoluprácu s Fakultou materiálov, metalurgie a recyklácie Technickej univerzity v Košiciach.
Leyesaurus

Leyesaurus je vyhynutý rod bylinožravého sauropódomorfa, žijúceho v období prelomu vrchného triasu a spodnej jury na území dnešnej severozápadnej Argentíny (department Caucete, provincia San Juan). Jeho jediným druhom je Leyesaurus marayensis. 
Pomenovaný bol v roku 2011 podľa čiastočne dochovanej, 18 centimetrov dlhej lebky a úlomkov kostry. Odhaduje sa, že dorastal do dĺžky 2 a pol metra a jeho blízky príbuzný bol zrejme rod Adeopapposaurus.
Jozef Csaplár

Mgr. Jozef Csaplár (* 14. august 1968, Bratislava) je slovenský meteorológ.
Životopis.
Narodil sa 14. augusta 1968 v Bratislave, ako najstarší z troch súrodencov.
Absolvoval ZŠ Dudova 2 a Gymnázium Grösslingová 18 v Bratislave. V roku 1995 abolvoval štúdium fyziky hraničných odborov na Matematicko-fyzikálnej fakulte Univerzity Komenského. Od roku 1995 pracuje v Slovenskom hydrometeorologickom ústave v Bratislave na predpovedi počasia. Je vedúcim Centra predpovedí a výstrah na SHMÚ.
Je známy zo spolupráce s tlačovými, rozhlasovými či televíznymi médiami, najmä so Slovenským rozhlasom a RTVS.
Ted Nugent

Theodore Anthony "Ted" Nugent (* 13. december 1948, Redford, Michigan, USA) je americký gitarista, hudobník, spevák a aktivista. Pred začatím sólovej kariéry hral so skupinou The Amboy Dukes ako gitarista.
Bandyhokej

Bandyhokej (iné názvy: bandy hokej, bandy-hokej, bandy [vyslov: bendi...]; angl. "bandy") je kolektívny šport a loptová hra, ktorá sa hrá na dve bránky na ľadovej ploche. Šport, v ktorom proti sebe nastupujú dve 11-členné družstvá (10 hráčov v poli a 1 brankár), je podobný ľadovému či pozemnému hokeju. Cieľom hry je dopraviť loptičku pomocou hokejovej palice, ktorá je na dolnom konci oblúkovito zahnutá, do bránky. 
Dejiny.
Bandyhokej sa považuje za predchodcu ľadového hokeja v Európe a vznikol pravdepodobne z hokeja pozemného. Prvé zmienky o hre, ktorá sa hrá so zahnutými palicami a s loptičkou, pochádzajú už zo staroveku. Moderná forma bandyhokeja sa rozšírila v Anglicku v 18. storočí. Ale prvý oficiálny zápas odohrali dva anglické kluby až v roku 1875. Oficiálne pravidlá boli schválené v Anglicku v roku 1891 po vzniku národného zväzu bandy hokeja. Z Anglicka sa hra rozšírila do Švédska (1895), Írska, Holandska, Ruska a do ostatných škandinávskych krajín. Najviac zapustila korene práve v Rusku a škandinávskych krajinách. V roku 1955 vznikla Medzinárodná federácia bandyhokeja (vtedy "IBF").
Aj na Slovensku sa istý čas hrával bandyhokej, od roku 1925 ho však začal vytláčať ľadový (kanadský) hokej. Rok 1928 bol posledný, kedy sa na Slovensku bandyhokej hral.
V roku 2017 bola založená Slovenská asociácia Bandy.
The Big Mash Up

The Big Mash Up je pätnásty štúdiový album nemeckej elektronickej skupiny Scooter, ktorý bol vydaný dňa 14. októbra 2011. Vydaniu albumu predchádzalo vydanie singlu „The Only One“ v máji 2011 a vydanie singlu „David Doesn’t Eat“ v rovnaký deň ako album.
Prijatie albumu.
Album je dosť ovplyvnený dubstepom a štýlmi odlišnými od štýlov, ktoré skupina v minulosti hrala. Nový štýl bol fanúšikmi prijatý so zmiešanými pocitmi.
Cajarc

Cajarc je francúzska obec, ktorá sa nachádza v departemente Lot, v regióne Midi-Pyrénées. Je vzdialená od rieky Lot, umiestnená v údolí Lot, obkolesená vápencovými plošinami.
V stredoveku bola zastávkou na pútnickej trase z Le Puy-en-Velay do Santiago de Compostela. Aktuálne je turistickou atrakciou kvôli svojmu historickému mestskému centru. Najväčšou kultúrnou udalosťou je "Africajarc", štvordňový festival súčasnej africkej hudby a kultúry, ktorý sa koná každoročne v posledný júlový víkend. V roku 2008 sa uskutočnil desiaty ročník festivalu.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Galéria.
Nasledujúci graf zobrazuje vývoj počtu obyvateľov v obci.
IFA

IFA môže byť:
Adeopapposaurus

Adeopapposaurus je vyhynutý rod vývojovo primitívneho plazopanvového dinosaura zo skupiny Prosauropoda, žijúceho na území severozápadnej Argentíny v období spodnej jury. Jeho jediným druhom je Adeopapposaurus mognai.
Opísaný je podľa zvyškov štyroch jedincov. Fylogenetická pozícia tohto dinosaura napovedá, že bol sesterským taxónom rodu Massospondylus a početné adaptácie na lebke (vrátane predpokladaného rohovitého zobáku) sú dokladom bylinožravého spôsobu života.
Jingshanosaurus

Jingshanosaurus („jašter z Ťing-šanu“) je druh prosauropódneho dinosaura žijúceho v spodnej jure.
Meno je odvodené podľa mesta Ťing-šan v provincii Lu-feng v Číne. Typový a doteraz jediný druh "Jingshanosaurus xinwaensis", opísali čínski paleontológovia Čang a Jang v roku 1995.
Tento dinosaurus žil v období spodnej jury, asi pred 205 až 190 miliónmi rokov. Dosahoval dĺžky okolo 7 až 10 metrov. Patrí k posledným známym zástupcom prosauropódov, ktoré už boli v tejto dobe postupne nahrádzané veľkými až obrími sauropódmi. Telo bolo mohutné, súdkovité a hlava typicky malá. Krk a chvost boli dlhé a nohy silné, umožňujúce zrejme pohyb po dvoch aj všetkých štyroch. Jingshanosaurus bol predovšetkým bylinožravec, mohol sa však pravdepodobne živiť aj mäkkýšmi. Príbuzným a možno dokonca totožným rodom je Yunnanosaurus.
Nohant-Vic

Nohant-Vic je francúzska obec, ktorá sa nachádza v departemente Indre, v regióne Centre-Val de Loire.
Preteká ňou rieka Indre a pozostáva z dvoch obcí Nohant a Vic, ktoré boli administratívne spojené. V časti Vic je situovaný zámok Vic.
Poloha.
Obec má rozlohu . Najvyšší bod je položený a najnižší bod 
Dejiny obce.
Pôvodne je to galo-románske sídlisko. Vic sa nachádza bližšie k cestám, ktoré spájali Saint-Marcel (lat. Argentomagus), Châteaumeillant (lat. Mediolanum) a Ardentes. Časť Vic je staršia. Jej názov pochádza z lat. vicus, čo značí hrad. 
Starosta je menovaný prefektom. Miestna rada bola ustanovená v 1823. V obci sa nachádzajú dve dôležité stavby: Dom spisovateľky George Sand a kostol sv. Martina.
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Mercedes-AMG Petronas Motorsport

Mercedes-AMG Petronas Formula One Team je automobilový tím Formuly 1 so sídlom v Brackley (Spojené kráľovstvo), ktorý používa nemeckú licenciu a motory Mercedes AMG High Performance Powertrains. Je pokračovateľom úspešného nemeckého tímu, ktorý vo formule 1 pôsobil v sezónach 1954 a 1955, kedy získal i dva majstrovské tituly (Juan Manuel Fangio). 
Mercedes pôsobil v seriáli F1 prostredníctvom spoločnosti Mercedes-Benz High Performance Engines ako dodávateľ motorov pre tím McLaren. V novembri 2009 kúpil Daimler AG (vlastník značky Mercedes-Benz) v spolupráci s firmou Aabar Investments 75,1% podiel v tíme Brawn GP, ktorý vyhral pohár konštruktérov i majstrovský titul. Od sezóny 2010 má tak automobilka svoj vlastný tím.
Prvé preteky ktorých sa novozaložený tím zúčastnil, bola Veľká cena Bahrajnu v roku 2010 a v sezónach 2010 až 2012 zaň bojovali Michael Schumacher a Nico Rosberg. V sezónach 2013 až 2016 boli pilotmi monopostov Mercedes Lewis Hamilton (majster sveta v roku 2014 a 2015) a Nico Rosberg (majster sveta v sezóne 2016). Pre sezónu 2017 tím popri Lewisovi Hamiltonovi angažoval Fína Valtteriho Bottasa.
Martin Kučera

Martin Kučera môže byť:
Martin Kučera (partizán)

Ing.Martin Kučera (* 13. október 1914, Sliač-Hájniky – † 16. február 1986, Bratislava) bol slovenský dôstojník a partizánsky veliteľ.
Životopis.
Študoval na gymnáziu vo Zvolene a na Obchodnej akadémii v Banskej Bystrici, absolvoval školu pre dôstojníkov v zálohe v Pardubiciach a Vojenskú akadémiu v Hraniciach na Morave, 1948 Vysokú vojenskú školu v Prahe, Ing. Od 1937 dôstojník z povolania.
Účastník protifašistického hnutia. Počas SNP veliteľ partizánskych brigád (obranného oddielu Kosatec) a vojenských zoskupení, o.i. veliteľ úderného práporu 4. československej samostatnej brigády 1. československého armádneho zboru v ZSSR (od marca 1945). Politicky prenasledovaný, 1964 rehabilitovaný. Autor spomienkovo-dokumentačnej práce o svojom účinkovaní v odboji.
Medzinárodná federácia bandyhokeja

Medzinárodná federácia bandyhokeja (, skr. FIB) je medzinárodná športová organizácia združujúca 27 národných zväzov bandyhokeja na celom svete. Federácia vznikla 12. februára 1955 a sídlo má v Söderhamne, vo Švédsku. V súčasnosti je prezidentom federácie Rus Boris Skrynnik. FIB je členom Medzinárodnej asociácie uznaných športov MOV a Generálnej asociácii medzinárodných federácií.
Dejiny.
FIB vznikla na kongrese vo švédskom Štokholme 12. februára 1955, vtedy pod názvom "International Bandy Federation". Medzi štyroch zakladajúcich členov patrilo Fínsko, Nórsko, Sovietsky zväz a Švédsko. Prvé vrcholné medzinárodné podujatieMajstrovstvá sveta v bandyhokeji mužovzačala organizovať od roku 1957. V roku 2001 bol názov IBF premenovaný na súčasný názov "Federation of International Bandy". V roku 2004 bol bandyhokej uznaný Medzinárodný olympijský výbor (MOV) a FIB sa stala členom ARISF.
Najnovší členovia (29.) FIB sa v roku 2012 stalo Japonsko a Afganistan.
Členské zväzy.
Medzi bývalých členov FIB patrili aj Sovietsky zväz (195591), Nemecko (199091). Z dôvodu neaktivity bolo v rokoch 2017 a 2018 vyradených 8 členov: Argentína (člen FIB od 2008), Austrália (od 2006), Dánsko (od 2014), Írsko (od 2006), Kirgizsko (od 2004), Poľsko (od 2005), Srbsko (od 2006) a Taliansko (od 2003). England Bandy Federation, ktorá bola členom FIB od 2010, sa v roku 2017 pretransformovala na Great Britain Bandy Federation.
Saint-Maurice (Val-de-Marne)

Saint-Maurice je francúzska obec, ktorá sa nachádza v departemente Val-de-Marne, v regióne Île-de-France.
Poloha.
Obec má rozlohu . Najvyšší bod je položený a najnižší bod 
Saint-Maurice (do roku 1842 Charenton-Saint-Maurice) sa nachádza od okružných ciest Paríža. Zo severu je lemovaná Vincenneským lesom. Do obce sa dá dostať po „autoceste A4“ alebo metrom – stanica „Charenton - Écoles“ – konečná stanica metra. V obci sa nachádzajú dve veľké nemocnice, filmový ateliér a viaceré školy. Kultúrny a športový život prebieha v mnohých spolkoch. Mestom preteká rieka Marne.
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Dioskúrovia

Dioskúrovia (iné názvy: Dioskurovia, Blíženci, Gemini, zriedkavo Dioskuri; - Dioskouroi/iný prepis: Dioskúroi; latinsky "Dioscuri" alebo "Gemini") sú v gréckej mytológii bratia Kastor (alebo Kastór, gr. Kastór, lat. Castor) a Polydeukes (alebo Polydeukés, gr. Polydeukes/iný prepis Polydeukés, lat. Pollux alebo Polydeuces). Boli to najslávnejší dórski hrdinovia po Heraklovi.
Z gréčtiny "Dios kúroi" = synovia Dia. Bývajú niekedy označovaní ako Gemini – Blíženci, hovorí sa o nich ako o bratoch, nevlastných bratoch, niekedy aj ako o dvojčatách. Sú symbolom pevného bratského puta, ktoré neskončilo ani smrťou jedného z nich, dokonca sú ako dve výrazné hviezdy súčasťou súhvezdia Blížencov. Staré báje oboch bratov ospevujú ako najslávnejších hrdinov po Heraklovi. Ich mená sú Kastor a Polydeukes, v rímskych bájach sú známi ako Castor a Pollux.
Krásna Léda, dcéra aitolského kráľa, sa vydala za Tyndarea, kráľa v Sparte. Bola božsky krásna, čo samozrejme neušlo pozornosti najvyššieho z bohov. Zeus sa k nej preto priblížil v podobe labute a Léda mu neskôr porodila v Amyklách neďaleko Sparty syna Polydeuka presne v rovnakej dobe, kedy sa jej narodil Kastor, syn Tyndareov.
Neskôr pribudli sestry Helena, ktorej otcom bol tiež Zeus a Klytaimnéstra, dcéra Tyndareova. Polydeukes bol božského pôvodu, teda nesmrteľný, podobne Helena, ktorá ako smrteľná bola bohmi prenesená do Elysia aj so svojím manželom kráľom Menelaom, kde obaja "žijú večne a bez starostí".
Kastor a Polydeukes dostali vynikajúce vzdelanie, ich učiteľom bol aj múdry Kentaur Cheirón. Bratia sa od útlej mladosti cvičili vo všetkých druhoch bojového umenia. Traduje sa, že Polydeukes bol vynikajúci v pästných zápasoch, Kastor zase skvele riadil vojnový voz a dokázal skrotiť aj najdivokejšie kone. Preslávili sa účasťou vo všetkých veľkých bojových a dobrodružných akciách: zúčastnili sa honu na Kalydónského kanca, výpravy Argonautov, pomáhali Heraklovi na výprave proti Amazonkám, oslobodili sestru Helenu, ktorú uniesol Théseus. Na všetkých výpravách si získali slávu.
Posledným dobrodružstvom Dioskurov bola veľká akcia s ich bratrancami Lynkeom a Idom, synov messenského kráľa Afarea. Mladíci ukradli v Arkádii stádo býkov, nepohodli sa však pri delení koristi, pretože Idas sa dopustil podvodu. Dioskurovia sa vrátili a vzali si celé stádo, navyše bratrancom uniesli nevesty.
Ukryli sa do dutého stromu a chystali sa Lynkea a Ida prepadnúť. Lenže Lynkeov ostrý zrak prenikol do dutiny a potom Idas oštepom prebodol Kastora. Polydeukes zabil Lynkea, dielo skazy dokonal Diov blesk, ktorý Ida na smrť spálil.
Polydeukes žiadal svojho božského otca, aby ho nechal zomrieť spolu s bratom Kastorom, čo Zeus nemohol pripustiť. Preto došlo k dohode: obaja bratia budú spolu – jeden deň v Hádovej ríši, jeden deň na Olympe. Tak sú bratia " deň živí a každý druhý deň zase mŕtvi", ako je to napísané v Homérovej Odysei.
Sláva Dioskurov pretrvala veky. Sú na oblohe súčasťou súhvezdia Blížencov. Na ich počesť bol postavený rad chrámov. Stali sa patrónmi gréckych i rímskych vojsk, ochrancovia plavcov a lodí, ktoré viedli bezpečne do prístavov za pomoci znamení ohňa na vrcholkoch stožiarov, zvaných Eliášov oheň.
Afareus

Afareus môže byť:
Ešte (album)

Ešte je dvanásty sólový štúdiový album, ktorý nahral Richard Müller. Album vydalo v roku 2011 hudobné vydavateľstvo Universal Music. Album produkoval Ivan Tásler. Bol nahrávaný v štúdiu Valec v Bratislave - Dúbravke od apríla do septembra 2011. Pieseň „Stoj pri mne“ bola nahraná v Londýne - Rock of London Recording Studio v apríli 2011. Pieseň „Smutné piesne“ bola nahraná v hoteli Hubert vo Vysokých Tatrách v auguste 2011.
Ladniak krátkochvostý

Ladniak krátkochvostý (iné názvy: lori molucký, ladniak rôznofarebný, ) je papagáj z čeľade papagájovitých.
Jeho domovom sú Šalamúnove ostrovy, Nová Guinea, okolité ostrovy severovýchodnej Austrálie a Moluky. Ich svetlé perie používajú domorodé kmene na Novej Guinei ako dekoráciu.
Tento papagáj dorastá do dĺžky 35 centimetrov a vážiť môže aj 500 gramov. Samec a samica sa od seba dosť líšia, dokonca ich v minulosti vedci považovali za dva iné druhy. Samec je žiarivozelený, má žltý zobák a boky a spodnú stranu krídel červenú, zatiaľ čo u samice prevažuje červená farba a má čierny zobák. Spodnú stranu tela aj krídel má modrú, ktorá presahuje až do škrvny na krku.
Fergus Falls

Fergus Falls je americké mesto v štáte Minnesota a hlavné mesto Otter Tail County.
Počet obyvateľov v roku 2010 bol 13 138.
Majstrovstvá sveta v bandyhokeji

Majstrovstvá sveta v bandyhokeji je najvyššie medzinárodné podujatie národných družstiev v bandyhokeji, ktoré riadi Medzinárodná federácia bandyhokeja (FIB). Jeho história siaha do roku 1957, kedy sa vo Fínsku konali prvé majstrovstvá sveta mužov. O 47 rokov neskôr, rovnako vo Fínsku, sa uskutočnili prvé majstrovstvá sveta žien. Mužské majstrovstvá prebiehajú každoročne, ženské s 2-ročnou periodicitou. V oboch kategóriách dominujú družstvá Švédska a Ruska.
Siliqua

Siliqua môže byť:
Mužská kvalifikácia do dvojhry na Slovak Open 2011

Mužská kvalifikácia do dvojhry na Slovak Open 2011 bola kvalifikácia o postup do hlavnej časti mužskej súťaže na Slovak Open 2011. Z celkových 32 hráčov postúpili štyria – Slovák Kamil Čapkovič, Srb Boris Pašanski, Chorvát Ante Pavić a Čech Jan Minář. Najvyššie nasadeným hráčom bol Slovák Kamil Čapkovič.
Scuderia Toro Rosso

Scuderia Toro Rosso bol taliansky automobilový tím Formuly 1, ktorý vznikol odkúpením stajne Minardi spoločnosťou Red Bull. Toro Rosso bol sesterským tímom Red Bullu a jeho technickým riaditeľom bol Giorgio Ascanelli. Debut v pretekoch mal nový tím na Grand Prix Bahrajnu v sezóne 2006.
Spoločnosť sídlila v meste Faenza. Motory od roku 2018 dodávala spoločnosť Honda (v minulosti Ferrari a Renault).
Od roku 2020 sa tím premenoval na Scuderia AlphaTauri.
História.
Predchodca, tím Minardi pôsobil v seriáli Formule 1 v rokoch 1985 až 2005 a bol jedným z posledných súkromných tímov. Majiteľ Paul Stoddart mal 41 ponúk na predaj tímu, no chcel, aby si tím zachoval talianske tradície. Red Bull zmenil názov tímu, no v tom novom zachoval taliansku tradíciu a nazval ho "Scuderia Toro Rosso".
Jagiellonia Białystok

Jagiellonia Białystok je poľský futbalový klub. Sídli v meste Białystok.
Hippokoón

Hippokoón môže byť v gréckej mytológii:
Panphagia

Panphagia bol rod veľmi primitívneho sauropódomorfa, žijúceho v období vrchného triasu (stupeň karn, asi pred 231,4 miliónmi rokov) na území dnešnej Argentíny (lokalita Ischigualasto). Ide o jedného z geologicky najstarších známych nelietavých dinosaurov. Typovým a v súčasnosti jediným známym druhom je Panphagia protos. 
Nález.
Holotyp nesie označenie PVSJ 874 a ide o artikulované pozostatky nedospelého jedinca s celkovou dĺžkou asi . Boli z neho objavené časti lebky, stavcov, lopatkového a panvového pletenca a kosti zadnej končatiny. Panphagia bola opísaná vo februári roku 2009 paleontológmi Ricardom N. Martínezom a Oscarom A. Alcoberom. Podľa ich fylogenetickej analýzy je tento rod najbazálnejším (vývojovo najprimitívnejším) zástupcom rozsiahlej skupiny sauropódomorfov. Zuby naznačujú, že bol všežravcom.
Guaibasauridae

Guaibasauridae bola čeľaď pomerne malých, vývojovo značne primitívnych plazopanvových dinosaurov, ktorá sa v závislosti od autora zaraďuje buď do Sauropodomorpha alebo (menej často) do Theropoda. 
V súčasnosti táto čeľaď zahŕňa len rod "Guaibasaurus", ktorý sa vyskytoval v období vrchného triasu na území dnešnej Brazílie. V období okolo roku 2010 sa však do tejto čeľade zvykli zaraďovať aj niektoré ďalšie (z dnešného pohľadu nepríbuzné) rody. Napríklad Ezcurra (2010) mal takýto systém:
čeľaď Guaibasauridae:
Ostriež (rod)

Ostriež (lat. "Perca") je rod sladkovodných rýb z čeľade ostriežovité. Typickým poznávacím znakom je pevná, ostrá chrbtová plutva.
Ostriež je častá dravá ryba. Žije v rybníkoch, potokoch i riekach. Jeho priemerná dĺžka je okolo 20 cm, trofejné kúsky sa pohybujú okolo , len veľmi zriedka nad .
Diamantinasaurus

Diamantinasaurus bol rod sauropóda, žijúceho v období prelomu spodnej a vrchnej kriedy (asi pred 100 miliónmi rokov) na území dnešnej Austrálie. Objavený materiál zahŕňa čiastočne zachovanú postkraniálnu kostru. Typový a jediný druh je Diamantinasaurus matildae.
Materiál s označením AODL 603 zahŕňa časti kostry vrátane končatín. Neobvyklý je palcový pazúr, ktorý u odvodených titanosaurov nebýva obvykle prítomný. Diamantinasaurus dosahoval celkovej dĺžky asi 16 metrov a bol rovnako ako ostatné sauropódy mohutným, štvornohým bylinožravcom.
Hyenka cibetkovitá

Hyenka cibetkovitá alebo staršie hyena cibetovitá () je druh z čeľade hyenovitých. Spomedzi ostatných zástupcov tejto čeľade je najmenšieho vzrastu.
Opis.
Dospelé jedince merajú okolo , pričom chvost je dlhý a vážia . Majú dlhé predné nohy a dolu sa zvažujúce telo zvýrazňuje hrebeňovitá chrbtová hriva, ktorá je najmohutnejšia na krku a v oblasti lopatiek. Srsť je svetlo žltohnedej alebo žltobielej farby, s troma vertikálnymi pásmi na prednej a zadnej štvrtine tela.
Správanie.
Hyenka cibetkovitá je samotárske a nočné zviera. Cez deň odpočíva v brlohu. Svoje územie si vymedzuje močom, trusom a výlučkami análnej žľazy. V ohrození sa jej zježí hriva, takže vyzerá väčšie.
Potrava.
Hyenka má predné zuby podobné ako hyeny, ale stoličky sú len malé kolíčky. Potravu rozomieľa svalnatý žalúdok. I keď má žalúdok schopný tráviť aj kosti, žerie hlavne termity (druh Trinervitermes Trinervoides). Okrem termitov sa živí aj mušími larvami a drobnými bezstavovcami s mäkkým telom.
Rozmnožovanie.
Samica hyenky cibetkovitej rodí zvyčajne 2 – 4 mláďatá. Gravidita trvá 3 mesiace. Po 4 týždňoch vychádzajú mláďatá prvýkrát z brloha, po dobe 9 – 11 týždňov začínajú s matkou hľadať potravu. Odstavené sú po 16 týždňoch.
We Found Love

„We Found Love“ je pieseň barbadoskej speváčky Rihanny z jej šiesteho štúdiového albumu "Talk That Talk". Pieseň napísal a produkoval škótsky hudobník Calvin Harris. Pieseň sa dočkala zmiešaných reakcií zo strany hudobných odborníkov. Michael Cragg z denníka The Guardian prirovnal počin k predošlej Rihanninej piesni „Only Girl (In the World)“. Najkritickejšie sa k piesni postavila recenzentka Rolling Stone Jody Rosen, ktorá song označila za najhorší v kariére speváčky, ale pripustila možný veľký komerčný úspech.
Videoklip.
Klip sa natáčal na konci septembra v grófstve Severného Írska, County Down. Réžie sa chopila Melina Matsoukas, ktorá so speváčkou už v minulosti spolupracovala. Vo videu Rihanna spoločne s modelom Dudleym O'shaughnessom hrá mileneckú dvojicu. V prvej časti videoklipu sa bozkávajú, trávia spolu chvíle, tancujú, milujú sa, od druhého refrénu sú zachytené hádky, Rihanna, ktorá zvracia na chodník a užívanie drog. Klip končí záberom, kedy Rihanna priateľa opúšťa.
Erik Piatak

Erik Piatak (* 6. marec 1986, Kežmarok) je bývali Slovenský hokejový útočník, v súčasnosti pôsobí ako tréner v HK ŠKP POPRAD.
Klubový hokej.
Piatak svoju hokejovú kariéru odštartoval v Poprade. Po viacerých úspešných juniorských sezónach debutoval v extralige v sezóne 2003/2004, kedy odohral štyri zápasy bez bodového zisku. Do sezóny 2008/2009 pôsobil iba v tíme spod Tatier. V januári 2009 podpísal so Žilinou zmluvu do konca sezóny. V ročníku 2009/2010 pôsobil v druhej najvyššej lige vo Francúzsku v klube Montpellier, kde nastúpil na 14 zápasov, v ktorých získal 11 bodov (4 góly, 7 asistencií). Nasledujúcu sezónu odohral v prvoligovom Bardejove, kde bol suverénne najproduktívnejším hráčom. V 40 zápasoch zaznamenal 51 kanadských bodov (18+28). V sezóne 2011/2012 hral v Košiciach, kam prišiel z farmy v Bardejove. Sezónu 2012/2013 začal v Košiciach, ale už po trinástich zápasoch odišiel do Bardejova, kde odohral 6 zápasov so ziskom šiestich bodov. V novembri 2012 pospísal zmluvu extraligovým klubom HK Nitra, kde odohral 30 zápasov (5+8). V sezóne 2013/2014 pôsobil v anglickom mužstve Peterborough Phantoms, kde v 51 zápasoch získal skvelých 75 bodov (32+43). V ročníku 2014/2015 zamieril do Kazachstanu, kde obliekal dres klubu Gornyak Rudny.
Reprezentácia.
Bol členom mládežníckych reprezentačných družstiev do 18 a 20 rokov.
Reprezentácia.
Zúčastnil sa na majstrovstvách sveta hráčov do 18 rokov v Minsku a do 20 rokov v roku 2004 v Kanade. V šiestich zápasoch strelil gól a pridal aj jednu asistenciu.
Tlstá hora

Tlstá hora môže byť:
Tlstá Hora môže byť aj:
Fox-Amphoux

Fox-Amphoux (v klasickej provensálštine "Fòs Amfós", podľa mistrálskej – okcitánskej normy "Fouas Amfous") je francúzska obec, ktorá sa nachádza v departemente Var, v regióne Provence-Alpes-Côte d’Azur.
Poloha.
Obec má rozlohu . Najvyšší bod je položený a najnižší bod 
Známe osobnosti.
Vo Foux-Amphoux sa narodil 30. júna 1755 Paul Barras. V roku 1870 sa nachádzal na palube lode „Le Sartine“ pochádzajúcej z l’île Bourbon, keď sa táto potopila pri vstupe do Marseilleského prístavu. Tento incident sa stal v Marseille slávnou historkou: meno lode bolo zmenené na „Sardine (sardinka), ktorá zapchala vstup do prístavu“. V roku 1783 sa na palube „L´Actif“ plavil z mysu Dobrej nádeje do Francúzska, keď loď prepadla silná búrka. Vzýval vtedy Pannu Máriu – Notre-Dame de Bon Secours, ktorej bola neskôr vysvätená kaplnka v jaskyni na svahoch kopca vo Fox-Amphoux. V roku 1794 zorganizoval pád Maximiliena Robespierra a stal sa členom vlády Direktória – direktorom.
Obyvateľstvo.
Počet obyvateľov obce je 421 (2006).
Nasledujúci graf zobrazuje vývoj počtu obyvateľov v obci.
Publius Septimius Geta

Publius Septimius Geta (PVBLIVS SEPTIMVS GETA) (* 7. marec 189 – † 19. december 211) bol rímsky cisár a spoluvládca so svojim otcom Septimom Severom a bratom Caracallom od roku 209 až do svojej smrti.
Život.
Geta bol mladší syn Septima Severa a jeho druhej ženy Iulie Domny, pôvodom z kňazského rodu zo sýrskej Emesy. Narodil sa v Ríme v čase, keď jeho otec bol iba provinčným guvernérom Sicílie (189190) v službách cisára Commoda. Mal blízky vzťah so starším bratom a možno aj preto bol tento vzťah od začiatku komplikovaný a konfliktný. Svoje priezvisko získal Geta po dedovi alebo strýkovi z otcovej strany, ktorý sa obaja nazývali rovnako a mali aj praenomen "Publius". Septimius Severus dal Getovi v roku 209 titul "Augustus".
V roku 193, keď mal Geta štyri roky, bol Septimius Severus povolaný cisárom, o vládu však musel ešte štyri roky bojovať s troma ďalšími uchádzačmi o trón. V ôsmich rokoch Geta sprevádzal otca na ťažení proti Partom a pravdepodobne po víťazstve pri Ktésifóne bol menovaný za "caesara" (jeho titul znel P. SEPTIMIUS GETA NOBILISSIMUS CAESAR, PRINCEPS IUVENTUTIS). Roku 205 sa mladý princ stal konzulom, o štyri roky neskôr správcom Británie a roku 209 nakoniec plnoprávnym cisárom – "augustom".
Už od detstva panovala medzi bratmi silná rivalita. Cassius Dio sa zmieňuje o tom, že pri kočových pretekoch poníkov jazdili na povoze tak, až preteky skončil zlomenou Caracallovou nohou. Severus si všímal rivalitu medzi synmi a snažil sa ju tlmiť a priviesť ich k zmieru a zhode; roku 208 sa stali na znamenie svornosti obidvaja konzulmi. Keď však v roku 211 cisár Severus zomrel, už nebolo nič, čo by brzdilo ich vzájomnú nenávisť.
Počas ťaženia proti Britom na začiatku 3. storočia, prezentovala imperiálna propaganda obraz šťastnej rodiny, ktorá zdieľa vladárske povinnosti. Septimus Severus spravil zo svojej ženy Domny svoju poradkyňu, syna Caracalla poveril ako svojho zástupcu a administratívne a byrokratické záležitosti spravoval najmladší Geta. Rivalita medzi bratmi však stále pretrvávala.
Cisár.
Keď v roku 211 Septimius Severus zahynul v Eboracume, Caracalla a Geta sa do Ríma vrátili ako spoluvládcovia. Bratia sa však neustále hádali. Špekulovalo sa aj o rozdelení ríše na dve časti. Caracalla sa pokúsil zavraždiť Getu počas saturnálií, ale neúspešne. V decembri ale zorganizoval schôdzku na ktorej Getu zavraždil.
Caracalla odsúdil jeho pamiatku a nariadil odstrániť jeho meno zo všetkých spisov. Bolo odstránených aj veľa politických rivalov, Cassius Dio uviedol, že počas jeho vlády bolo približne 20 000 ľudí bolo zavraždených alebo prenasledovaných.
Special Operations Executive

Special Operations Executive (SOE) bola organizácia v Spojenom kráľovstve počas druhej svetovej vojny. Založil ju premiér Winston Churchill a minister pre hospodárske sankcie Hugh Dalton 22. júla 1940. Úlohou organizácie bolo viesť partizánsku vojnu proti osi Berlín-Rím-Tokio, podporovať a cvičiť miestne jednotky odboja. Zabezpečovali špionáže, sabotáže a prieskum na nepriateľskom území a v začiatkoch mali slúžil ako pomocné jednotky v prípade nemeckej invázie do Británie.
Turská skala

Turská skala alebo aj Hrádok je prírodná pamiatka, ktorá sa nachádza v Žilinskej kotline pri sútoku Rajčanky a Turianskeho potoka. Patrí do katastrálneho územia obce Turie v žilinskom okrese.
Vyhlásená bola v roku 1982 uznesením rady ONV Žilina č. 10/1982 z 20. októbra 1982, s účinnosťou od 1. 11. 1982 a novelizovaná v roku 2004. Výmer pamiatky so 4. stupňom ochrany je , bez ochranného pásma.
Predmetom ochrany sa stal "zriedkavý geomorfologický útvar – obtočník s výraznou estetickou a krajinotvornou funkciou."
Dejiny.
Hoci o vrchu, známom aj ako Hrádok koluje medzi ľuďmi povesť, že tam stála drevená pevnôstka, podzemnou chodbou spojená s Lietavským hradom, archeologický prieskum tu podobnú stavbu nepotvrdil. Na úpätí sa však našli črepy z doby bronzovej a zo stredoveku. Hrádok má dobré signalizačné prepojenie s hlásnou skalou (bralo pri Rajčianke v Poluvsí), vrchom Žiar nad Kuneradom, Strážov nad Čičmanmi a tiež Žiar nad Varínom.
Hvizdák

Hvizdák alebo hviždiak môže byť:
Hvizdák môže byť aj:
Úložisko

Úložisko môže byť:
Svišť tatranský

Svišť tatranský alebo svišť vrchovský tatranský (lat. "Marmota marmota latirostris") je poddruh svišťa vrchovského z čeľade vevericovité. Žije v Tatrách medzi 1 300 až . Charakteristiku pozri v článku svišť vrchovský.
Filip Machold

Filip Machold môže byť:
Filip Machold (1815)

Filip Machold (* 18. október 1815, Kremnica – † 8. október 1864, Banská Bystrica) bol slovenský kníhtlačiar a vydavateľ.
Kariéra kníhtlačiara.
Vyučil sa za typografa, odborný rozhľad nadobudol na vandrovkách v Bratislave (18341835) a v Lipsku (18361837). Od roku 18371864 majiteľ a vedúci v tlačiarni po otcovi. Zakladateľ najvýznamnejšieho obdobia tlačiarne Macholdovcov aj z hľadiska rozvoja slovenského kultúrneho života. 
Tlačil.
Tlačil slovenské časopisy, knihy kalendáre ako aj desiatky púťových a jarmočných tlačí. Autor u nás ojedinelej brožúry k 400. výročiu vynájdenia kníhtlače, v ktorej sa zmienil aj o dejinách kníhtlače v Banskej Bystrici.
Filip Machold (1845)

Filip Machold (* 2. december 1845, Banská Bystrica – † 28. január 1915, Banská Bystrica) bol slovenský kníhtlačiar a vydavateľ.
Životopis.
Študoval vo Viedni. Po návrate od roku 1870 skrytý spoločník tlačiarne, 18741905 jej vlastník a vedúci (od roku 1898 spolu so synom), modernizoval jej zariadenie, presťahoval ju do nových priestorov (Horná ul. 18) a roku 1895 dal postaviť druhý rýchlolis. V jeho období sa tlačili slovenské púťové tlače, protialkoholické brožúrky, vlastenecké kalendáre, slovenské a maďarské časopisy, tlače kultúrnych spolkov v Budapešti a v Banskej Bystrici.
Filip Machold (1876)

Filip Machold (* 8. júl 1876, Banská Bystrica – † 3. február 1955, Slovensko) bol slovenský kníhtlačiar, vydavateľ a kníhkupec.
Životopis.
Študoval vo Viedni a v Lipsku. V roku 18981905 otcov spoločník, 19051940 majiteľ a vedúci tlačiarne. Od roku 1906 sa venoval prevažne kníhkupectvu, preto tlačiareň často prenajímal, roku 1940 ju predal, do roku 1942 tlačiareň produkovala pod jeho menom. Roku 1900 tlačiareň modernizoval zavedením motorového pohonu. Vydával a tlačil drobné slovenské tlače, pred rokom 1918 edíciu "Zábavné a poučné spisy", časopis "Krajan", "Naše noviny", "Hronské noviny" (19191920) a "Proletár" (1919), pokračoval vo vydávaní Nového i starého vlasteneckého kalendára.